Avia BH-10

Avia BH-10 – 1923–1924 m. Čekoslovakijos įmonės Avia sukurtas vienvietis vienmotoris medinės konstrukcijos drobe dengtas žemasparnis akrobatinis ir sportinis lėktuvas su atvira piloto kabina, fiksuota važiuokle ir dvimenčiu mediniu fiksuoto žingsnio propeleriu. Jo prototipu buvo kiek didesnis ankstesnis įmonės modelis Avia BH-9, kuris, savo ruožtu, buvo sukurtas modelių BH-5 ir BH-1 pagrindu.

Lėktuvą įmonės lakūnas bandytojas Karelis Fritschas išbandė 1924 m. sausio 3 d.,Pavlůsek, Alois. Sportovní a cvičná letadla. I. vyd. Brno/Praha: CPress v Albatros Media, 2016. 128 s. ISBN 978-80-264-1146-8. S. 15–16. nors yra duomenų, kad šiuo lėktuvu kitas pilotas Zdeněk Lhota skrido jau 1923 m. gruodžio 22 d.Avia, Miloš Bondy a spol., továrna na letadla, Praha [online]. vrtulnik.cz

Avia BH-10 vizualiai nesunkiai atskiriamas nuo BH-9: naujajame modelyje už atviros piloto kabinos buvo montuojamas aukštas apsauginis pilonas, kurio paskirtis buvo apsaugoti pilotą kapotavimo (vertimosi per lėktuvo nosį) atveju.
miniatiūra|Avia BH-10 brėžiniai
Lėktuvas buvo vertinamas dėl greičio ir manevringumo, kritikuojamas – dėl sunkaus išėjimo iš suktuko ir staigaus smukimo galutinėje tūpimo fazėje.

Iš viso buvo pagamintas 21 šio lėktuvo egzempliorius. Iš jų dvi partijas – pirmą 10 vnt. ir antrą – 11 vnt. – įsigijo Čekoslovakijos kariuomenė ir, pavadinimu B.10, naudojo kaip mokomąjį orlaivį akrobatinio skraidymo mokymams. Nuo 1924 m. BH-10, registruotas numeriu L-BONE, nuo 1927 m. – L-BONO, priklausė "Avia" gamyklai. 

1931 m. nutraukus karinę šio orlaivio eksploataciją iš viso aštuoni BH-10/B-10 buvo parduoti civiliams operatoriams, daugiausiai aeroklubams, ir buvo perregistruoti atitinkamais civiliniais numeriais: Nr. 2 tapo OK-LAS, Nr. 12 – OK-ASZ, Nr. 13 – OK-IPO, Nr. 14 – OK- AVO, Nr. 15 – OK-LIM, Nr. 16 – OK-MOD, Nr. 20 – OK-LEZ, Nr. 21 – OK-AVN.Civil Aircraft Register – Czechoslovakia [online]. airhistory.org.ukRusek, Tomáš. Imatrikulace letadel BH-10. Československé letectví – web o historii letectví u nás, 2020-03-26

 Techniniai parametrai 

miniatiūra|Avia BH-10 (iš žurnalo „L’Année aéronautique 1924-1925“)

 Įgula: vienas pilotas
 Ilgis: 5,42 m
 Sparno mojis: 8,8 m
 Sparno plotas: 9,8 m²
 Tuščio svoris: 288 kg
 Maksimalus svoris: 414 kg
 Sparno apkrova: 42,00 kg/m²
 Variklis: 1 × Walter NZ 60:
 45 kW (60 AG) galios esant 1400 aps./min.
 miniatiūra|Lėktuvo konstruktoriai Pavel Beneš ir Miroslav Hajn55 kW (75 AG) galios esant 1750 aps./min. (kilimo režimas)

 Maksimalus greitis: 160 km/h (100 mylios per valandą, 87 mazgai)
 Kreiserinis gretis: 145 km/h
 Smukos greitis: 60 km/h
 Skrydžio nuotolis: 480 km (300 mylių, 260 jūrmylių)
 Skrydžio lubos: 4 500 m (14 800 pėdų)
 Kilimo greitis: 3,3 m/s (656 pėdos/min.)
 Kilimo laikas: 3 min į 1000 m., 10 min. į 2 000 m.

 Literatūra 

 (CZ) Avia, Miloš Bondy a spol., továrna na letadla, Praha [online]. vrtulnik.cz
 (EN) Civil Aircraft Register – Czechoslovakia, airhistory.org.uk
 (EN) Taylor, Michael J. H. (1989). Jane’s Encyclopedia of Aviation. London: Studio Editions. p. 86
 (EN) World Aircraft Information Files. London: Bright Star Publishing. pp. File 889 Sheet 86.
 (CZ) Němeček, V. (1968). Československá letadla. Praha: Naše Vojsko.
 (CZ) Pavlůsek, Alois. Sportovní a cvičná letadla. I. vyd. Brno/Praha: CPress v Albatros Media, 2016. 128 s. ISBN 978-80-264-1146-8.
 (CZ) Rusek, Tomáš. Imatrikulace letadel BH-10. Československé letectví – web o historii letectví u nás, 2020-03-26

 Išnašos 

Kategorija:Žemasparniai
Kategorija:Monoplanai
Kategorija:Avia orlaiviai
Kategorija:Sportiniai lėktuvai